Informācija plašsaziņas līdzekļiem  
11.04.2025.

**Aicina pieteikt kultūras centru pārstāvi darbam**

**Dziesmu un deju svētku padomē**

**Latvijas Nacionālais kultūras centrs līdz šī gada 21.aprīlim aicina nevalstiskās organizācijas, kuru darbības mērķis ir saistīts ar Dziesmu un deju svētku tradīcijas saglabāšanu un attīstību, izvirzīt kultūras centra pretendentu darbam Dziesmu un deju svētku padomē (turpmāk – Padome).**

Piesakot Padomei kultūras centru pārstāvi, Latvijas Nacionālajā kultūras centrā jāiesniedz šādus dokumentus: pieteikumu, kurā pamatota pretendenta izvirzīšana pārstāvībai padomē attiecīgajā jomā; lēmuma norakstu vai protokola izrakstu par pretendenta izvirzīšanu; rakstisku apliecinājumu, ka pretendents piekrīt būt par padomes locekli; pretendenta dzīvesgaitas aprakstu (*Curriculum vitae*); nevalstiskās organizācijas statūtu kopiju.

[Dziesmu un deju svētku padomes nolikums](https://likumi.lv/ta/id/244719-dziesmu-un-deju-svetku-padomes-nolikums)

Līdz šī gada 21. aprīlim norādītos dokumentus iesniedz elektroniski, parakstot ar drošu elektronisko parakstu un nosūtot uz LNKC e-pastu: pasts@lnkc.gov.lv.

**Par Dziesmu un deju svētku padomi**

Dziesmu un deju svētku padome ir konsultatīva institūcija, kuras darbības mērķis ir pārraudzīt Dziesmu un deju tradīcijas saglabāšanu un attīstību. Tās sastāvu apstiprina uz pieciem gadiem, un padomes locekļi – valsts, pašvaldību, kultūras organizāciju, nevalstisko organizāciju pārstāvji un kultūras nozaru eksperti – darbojas bez atlīdzības. Padomes uzdevumi ir noteikti [Dziesmu un deju svētku likumā](https://likumi.lv/ta/id/111203-dziesmu-un-deju-svetku-likums), tās darbību organizatoriski un materiāltehniski nodrošina Latvijas Nacionālais kultūras centrs.

Informāciju sagatavoja:

Lana Kazlauskiene

Sabiedrisko attiecību vadītāja

Latvijas Nacionālais kultūras centrs

67228985; 26407922

Lana.Kazlauskiene@lnkc.gov.lv

[www.lnkc.gov.lv](http://www.lnkc.gov.lv)